b'\n_START_ARTICLE_\nProton\xc5\xb3 sinchrotrono stiprintuvas\n_START_PARAGRAPH_\nProton\xc5\xb3 sinchrotrono stiprintuvas (angl. Proton Synchrotron Booster arba SPB) \xe2\x80\x93 CERN laboratorijos \xc5\xbeiedinis daleli\xc5\xb3 greitintuvas (sinchrotronas), pastatytas 1972 m. Tai pirmasis ir ma\xc5\xbeiausias \xc5\xbeiedinis greitintuvas Did\xc5\xbeiojo hadron\xc5\xb3 prie\xc5\xa1prie\xc5\xa1ini\xc5\xb3 sraut\xc5\xb3 greitintuvo komplekse. PSB gauna 50 MeV energijos protonus i\xc5\xa1 tiesinio greitintuvo Linac2, pagreitina juos iki 1,4 GeV energijos ir perduoda Proton\xc5\xb3 sinchrotronui. Sunkiuosius jonus gauna i\xc5\xa1 tiesinio greitintuvo Linac3._NEWLINE_Proton\xc5\xb3 sinchrotrono stiprintuvas susideda i\xc5\xa1 keturi\xc5\xb3 vienod\xc5\xb3 \xc5\xbeied\xc5\xb3, sumontuot\xc5\xb3 vienas vir\xc5\xa1 kito.\n_START_SECTION_\nIstorija\n_START_PARAGRAPH_\n1968 m. buvo \xc4\xafkurtas SI (Sinchrotron Injector) skyrius, priklaus\xc4\x99s PS departamentui. SI skyrius buvo \xc4\xafpareigotas sukurti ir pastatyti Proton\xc5\xb3 sinchrotrono stiprintuv\xc4\x85, kad b\xc5\xabt\xc5\xb3 padidinta \xc4\xaf Proton\xc5\xb3 sinchrotron\xc4\x85 injektuojam\xc5\xb3 daleli\xc5\xb3 energija. 1972 m. pastatytas PSB gal\xc4\x97jo \xc4\xafgreitinti protonus iki 800 MeV energijos. 1973 m. SI skyrius buvo panaikintas, o jo grup\xc4\x97s \xc4\xaftrauktos \xc4\xaf MPS skyri\xc5\xb3 (Machine Proton Synchrotron Division). 1987 m. buvo prad\xc4\x97ti tyrimai d\xc4\x97l daleli\xc5\xb3 greitinimo iki 1 GeV, siekiant kokybi\xc5\xa1kesn\xc4\x97s antiproton\xc5\xb3 produkcijos. Iki tokios energijos PSB protonus greitino nuo 1989 m.'